UDTALELSE FRA KOMMISSIONEN I henhold til artikel 251, stk. 2, litra c, om europa-parlamentets ændringsforslag til den fælles holdning vedrørende EUROPA-PARLAMENTETS OG RÅDETS BESLUTNING Om en overvågningsmekanisme for de gennemsnitlige specifikke co2-emissioner fra nye personbiler OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

BEGRUNDELSE

Den 2. december 1999 vedtog Europa-Parlamentet i alt 10 ændringsforslag. Kommissionen har accepteret to af dem i deres helhed (nr. 7 og 10), et delvis (nr. 3, del 1) og tre i princippet (nr. 2, 4 og 9). De øvrige ændringsforslag er ikke accepteret.

Kommissionens holdning til Europa-Parlamentets ændringsforslag er som følger:

Ændringsforslag nr. 1 - betragtning 1

Ændringsforslaget tilsigter at tydeliggøre teksten ved at understrege, at Fællesskabets forpligtelse til at stabilisere CO2-emissionerne kan kræve en nedsættelse af koncentrationen af drivhusgasser. Det fremgår imidlertid allerede af den oprindelige formulering, og ændringen er overflødig. Desuden stemmer ordlyden i den fælles holdning overens med artikel 2 i FN's rammekonvention om klimaændringer. Kommissionen kan ikke acceptere dette ændringsforslag.

Ændringsforslag nr. 2 - ny betragtning 6a

Kommissionen er enig i, at køretøjer i klasse N1 kan komme i betragtning som den køretøjsgruppe, der skal omfattes af den næste frivillige aftale. Kommissionen er derfor ved at tage de første skridt til at indarbejde brændstofforbrug og CO2-målinger for lette erhvervskøretøjer (N1-køretøjer) i typegodkendelseslovgivningen. Der er i øjeblikket ingen planer om at inddrage andre køretøjer end N1, hovedsagelig fordi de må formodes allerede at være økonomiske (lastbiler), eller fordi deres bidrag til den samlede CO2-emission er meget lille (tohjulede køretøjer). Retningslinje nr. 10 i den interinstitutionelle overenskomst af 22. december 1998 foreskriver, at betragtninger ikke skal benyttes til at foregribe politiske tiltag. Derfor kan ændringsforslaget ikke accepteres, som det er formuleret. Kommissionen kan altså i princippet tilslutte sig ændringsforslaget, for så vidt angår køretøjer i klasse N1, men det må formuleres anderledes, både af hensyn til overensstemmelsen med den interinstitutionelle overenskomst og henseende til, hvor langt arbejdet med de enkelte køretøjsklasser er fremme.

Ændringsforslag nr. 3, del 1 - betragtning 8

Ændringsforslaget vedrørende betragtning nr. 8 præciserer overvågningsprocessen. Det kan accepteres.

Ændringsforslag nr. 3, del 2 - betragtning 8

Ændringsforslaget tilsigter at forpligte Kommissionen til at opstille retlige rammer for de miljøaftaler, der indgås med bilfabrikantsammenslutningerne. Det bør nævnes, at der i Kommissionen arbejdes på retlige rammer for miljøaftaler generelt. Kommissionen har imidlertid ved flere lejligheder udtalt, at lovgivning om grænseværdier for CO2-emissionen vil blive taget under overvejelse, hvis det viser sig, at bilindustrien ikke opfylder sine forpligtelser. Det vil heller ikke være hensigtsmæssigt at påbegynde arbejde på sådan lovgivning på nuværende tidspunkt som forberedelse på, at aftalerne måske ikke overholdes. Det vil sende et forkert signal til industrien. Endelig vil accept af betragtningen indskrænke Kommissionens initiativret og være i strid med retningslinje nr. 10 i den interinstitutionelle overenskomst af 22. december 1998. Af disse årsager kan Kommissionen ikke acceptere ændringsforslaget.

Ændringsforslag nr. 4 - ny betragtning nr. 8a

Forslaget til betragtning fremhæver anden og tredje grundpille i Fællesskabets strategi for CO2 og biler, nemlig forbrugeroplysning og afgiftsbegunstigelser. Kommissionen giver sin principielle accept. Under alle omstændigheder har Europa-Parlamentet godkendt den fælles holdning om direktivet om forbrugeroplysning (mærkning med brændstofforbrug) ved andenbehandlingen, og det er unødvendigt at nævne det igen. Eftersom afgiftsbegunstigelser er et vigtig led i strategien, kan det være af værdi at omtale det igen. Forslaget skal dog omformuleres, så det kommer i overensstemmelse med retningslinje nr. 10 i den interinstitutionelle overenskomst af 22. december 1998.

Ændringsforslag nr. 5 og 6 - datakvaliteten

Ændringsforslagene har til formål at styrke Kommissionen over for medlemsstaterne. Kommissionen kan imidlertid ikke acceptere ændringsforslagene. Den fælles holdning indeholder efter dens opfattelse en tilfredsstillende løsning.

Ændringsforslag nr. 7 - rapporteringsdato

Ændringsforslaget fremskynder datoen for, hvornår Kommissionen skal aflægge rapport om, hvordan overvågningsmekanisme fungerer, fra 31. december 2003 til 31. december 2002. Kommissionen kan acceptere ændringsforslaget. Det bør dog nævnes, at alle datoerne i beslutningen muligvis skal laves om, afhængigt af, hvornår beslutningen vedtages.

Ændringsforslag nr. 8 - referenceårstal for overvågning af den frivillige forpligtelse

Ændringsforslaget vedrører delmålene i aftalerne. Årstallet for delmålet er forkert angivet (2002 i stedet for 2003, og desuden er der et andet årstal (2004) for delmålet i KAMA-aftalen). Ydermere anses ændringsforslagets indhold at være overflødigt i denne beslutning, omend det er i overensstemmelse med aftalen. Kommissionen kan ikke acceptere dette ændringsforslag.

Ændringsforslag nr. 9 - indholdet i de årlige rapporter

Ændringsforslaget indsætter en ny artikel med nærmere angivelse af, hvad rapporten skal indeholde, idet den tillige skal omfatte en analyse af, om ændringer i CO2-emissionen skyldes fabrikanternes indsats eller andre elementer i strategien for CO2 og biler. En sådan analyse vil være afgørende for vurderingen af, om fabrikanterne har opfyldt deres forpligtelser i henhold til miljøaftalen, især i forhold til delmålene for 2003/2004 og naturligvis det endelige mål for 2008/2009. Det vil imidlertid kræve en betydelig arbejdsindsats at udvikle en metodologi og foretage tekniske undersøgelser, og indgående drøftelser med fabrikanterne vil være nødvendige. Desuden vil relevante udviklingstendenser først blive synlige efter nogle år. Derfor agter Kommissionen kun at foretage sådanne vurderinger i de år, hvor der gælder delmål og endelige mål. Kommissionen må således afvise ændringsforslaget med dets nuværende formulering, men kan acceptere dets princip.

Ændringsforslag nr. 10 - hvilke data, der skal indsamles

Med dette ændringsforslag tilføjes køretøjernes længde og bredde til listen over de tekniske data, der skal overvåges. Selv om det i dag ikke er indlysende, om karrosseriets størrelse har betydning, kan der blive behov for sådanne data i fremtiden, f.eks. ved vurdering af tekniske og ikke-tekniske foranstaltninger. Kommissionen accepterer dette forslag.

På grundlag af denne evaluering fremlægger Kommissionen følgende ændrede forslag:

1998/0202 (COD)

Forslag til EUROPA-PARLAMENTETS OG RÅDETS BESLUTNING om en overvågningsmekanisme for de gennemsnitlige specifikke CO2-emissioner fra nye personbiler OM ÆNDRING AF KOMMISSIONENS FORSLAG i henhold til EF-traktatens artikel 250, stk. 2

EUROPA-PARLAMENTET OG RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 175,

under henvisning til forslag fra Kommissionen [1],

[1] EFT C 231 af 23.7.1998, s. 6

under henvisning til udtalelse fra Det Økonomiske og Sociale Udvalg [2],

[2] EFT C 40 af 15.2.1999, s. 8

under henvisning til Rådets fælles holdning [3],

[3] EFT C 123 af 4.5.1999, s. 13

under henvisning til Europa-Parlamentets lovgivningsmæssige beslutning [4]

[4] Europa-Parlamentets beslutning af ... (endnu ikke offentliggjort i EF-Tidende).

i henhold til fremgangsmåden i traktatens artikel 251, og

ud fra følgende betragtninger:

(1) Endemålet med FN's rammekonvention om klimaændringer er at opnå en stabilisering af at mosfærens koncentrationer af drivhusgasser på et niveau, som kan forhindre farlige antropogene forstyrrelser af klimasystemet;

(2) Fællesskabet har i henhold til Kyoto-protokollen til De Forenede Nationers rammekonvention om klimaændringer, som blev vedtaget på Kyoto-konferencen i december 1997, accepteret at tilstræbe i perioden 2008 til 2012 at nedbringe sine emissioner af en kurv af drivhusgasser med 8% i forhold til 1990-niveauet;

(3) i henhold til Kyoto-protokollen skal de parter, der er opført i bilag I til protokollen, have gjort påviselige fremskridt med opfyldelsen af deres forpligtelser inden 2005;

(4) der er ved beslutning 93/389/EØF [5] indført en overvågningsmekanisme for emissionen af CO2 og andre drivhusgasser i Fællesskabet;

[5] Rådets beslutning 93/389/EØF af 24. juni 1993 om en overvågningsmekanisme for emissionen af CO2 og andre drivhusgasser i Fællesskabet (EFT L 167 af 9.7.1993, s. 31).

(5) Kommissionen har i erkendelse af personbilers betydning som kilde til CO2-emissioner fore slået en fællesskabsstrategi med henblik på at nedbringe CO2-emissionerne fra personbiler og forbedre brændstoføkonomien; i sine konklusioner af 25. juni 1996 hilste Rådet Kommissio nens strategi velkommen;

(6) Europa-Parlamentet og Rådet har opstillet et mål på 120 g/km (5 liter/100 km for benzinmoto rer og 4,5 liter/100 km for dieselmotorer) som en gennemsnitsværdi for CO2-emissioner i 2005 (senest i 2010);

(7) der er fællesskabsgrundlag for, at kun de specifikke CO2-emissioner fra køretøjer i klasse M1, jf. bilag II til direktiv 70/156/EØF, måles; Kommissionen er ved at undersøge mulighederne for hensigtsmæssige forslag om harmoniserede procedurer for måling af de specifikke CO2-emissioner fra køretøjer i klasse N1, jf. bilag II til direktiv 70/156/EØF ;

( 8) de specifikke CO2-emissioner fra nye personbiler måles på et harmoniseret grundlag i Fælles skabet efter den metode, der er fastsat i Rådets direktiv 80/1268/EØF af 16. december 1980 om motorkøretøjers CO2-emissioner og brændstofforbrug [6];

[6] EFT L 375 af 31.12.1980, p. 36. Direktivet er senest ændret ved Kommissionens direktiv 93/116/EF (EFT L 329 af 30.12.1993, s. 39).

( 9) for at kontrollere effektiviteten af Fællesskabets strategi som fastlagt i Kommissionens med delelse af 20. december 1995 og gennemførelsen af de forpligtelser, bilfabrikantsammenslut ningerne formelt har indgået, bør der fastsættes procedurer for at overvåge de specifikke CO2-emissioner fra nye personbiler, der sælges i Fællesskabet, på et objektivt grundlag; en sådan mekanisme etableres med nærværende beslutning;

(10) Kommissionen er ved at undersøge mulighederne for et referencesystem for afgiftsbegunstigelser, der skal tilskynde til brug af mere brændstoføkonomiske personbiler;

( 11) medlemsstaterne bør med henblik på denne beslutning kun indsamle officielle data, der er i overensstemmelse med Rådets direktiv 70/156/EØF [7]af 6. februar 1970 om typegodkendelse af motordrevne køretøjer og påhængskøretøjer dertil;

[7] EFT L 42 af 23.2.1970, p. 1. Direktivet er senest ændret ved Europa-Parlamentets og Rådets direktiv 98/91/EF (EFT L 11 af 16.1.1999, s. 25).

( 12) ved direktiv 70/156/EØF er det fastsat, at fabrikanterne skal udstede en overensstemmelses attest, som skal ledsage hver ny personbil, og at medlemsstaterne kun må tillade registrering og ibrugtagning af en ny personbil, hvis den er ledsaget af en gyldig overensstemmelsesattest;

( 13) sigtet med denne beslutning er ikke at harmonisere medlemsstaternes bilregistreringsordnin ger, men at bygge på disse ordninger for at sikre indsamling af det minimum af oplysninger, der er påkrævet, for at en fællesskabsmekanisme for overvågning af de gennemsnitlige speci fikke CO2-emissioner fra nye personbiler kan fungere tilfredsstillende;

( 14) alle nye personbiler, der falder ind under direktiv 70/156/EØF, og som anvender alternativ drivkraft, bør være omfattet af beslutningen;

( 15) overvågningsmekanismen bør kun gælde nye personbiler, der skal registreres for første gang i Fællesskabet, og som ikke tidligere er registreret andetsteds;

( 16) der skal løbende være kontakt mellem Kommissionen og medlemsstaterne med hensyn til kontrol af oplysningernes kvalitet for at sikre, at denne beslutning iværksættes på passende vis -

VEDTAGET FØLGENDE BESLUTNING:

Artikel 1

Ved denne beslutning indføres en mekanisme til overvågning af de gennemsnitlige specifikke CO2-emissioner fra nye personbiler, der registreres i Fællesskabet. Den gælder kun for personbiler, som registreres i Fællesskabet for første gang, og som ikke tidligere er registreret andetsteds.

Artikel 2

I denne beslutning forstås ved:

1. "Personbil": et motordrevet køretøj af klasse M1 som defineret i bilag II til direktiv 70/156/EØF, der falder ind under anvendelsesområdet for direktiv 80/1268/EØF. Definitionen omfatter ikke motorkøretøjer, der falder ind under anvendelsesområdet for direktiv 92/61/EØF [8], og køretøjer til særlig anvendelse som defineret i artikel 4, stk. 1, litra a), andet led, i direktiv 70/156/EØF.

[8] Rådets direktiv 92/61/EØF af 30. juni 1992 om standardtypegodkendelse af to- og trehjulede motordrevne køretøjer (EFT L 225 af 10.8.1992, s. 72). Direktivet er ændret ved tiltrædelses-akten af 1994.

2. "Førstegangsregistreret bil": en personbil, der er registreret for første gang i Fællesskabet. Kø retøjer, som genregistreres i en anden medlemsstat, eller som tidligere er registreret uden for Fællesskabet, er udtrykkelig undtaget fra denne definition.

3. "Overensstemmelsesattest": den attest, der er omhandlet i artikel 6 i direktiv 70/156/EØF.

4. "Specifik CO2-emission for en given personbil": den emission, som måles i overensstemmelse med direktiv 80/1268/EØF, og som er fastlagt i bilag VIII til direktiv 70/156/EØF og knyttet til typegodkendelsesdokumentationen.

5. "Fabrikant": den person eller det organ, der over for godkendelsesmyndigheden er ansvarlig(t) for alle aspekter af typegodkendelsesprocessen og for sikring af produktionens overensstem melse. Det er underordnet, om denne person eller dette organ er direkte involveret i alle faser af konstruktionen af det køretøj, det system, den komponent eller den separate tekniske enhed, som godkendelsesprocessen vedrører.

6. "Fabrikat": fabrikantens firmanavn, og det er den betegnelse, der er anført i overensstemmel sesattesten og typegodkendelsesdokumentationen.

7. "Største nettoeffekt for nye personbiler": største motoreffekt, som anført i overensstemmel sesattesten og typegodkendelsesdokumentationen og målt i henhold til bestemmelserne i di rektiv 80/1269/EØF [9].

[9] Rådets direktiv 80/1269/EØF af 16. december 1980 om indbyrdes tilnærmelse af med-lemsstaternes lovgivning om motordrevne køretøjers motoreffekt (EFT L 375 af 31.12.1980, s. 46). Direktivet er senest ændret ved direktiv 97/21/EF (EFT L 125 af 16.5.1997, s. 31).

8. "Vægt": vægt af køretøj med karrosseri i køreklar stand som anført i overensstemmelsesatte sten og typegodkendelsesdokumentationen og defineret i punkt 2.6 i bilag I til direktiv 70/156/EØF.

9. "Slagvolumen": slagvolumen som anført i overensstemmelsesattesten og typegodkendelses dokumentationen.

10. "Brændstoftype": det brændstof, hvortil bilen oprindelig er typegodkendt, og som er anført i overensstemmelsesattesten og typegodkendelsesdokumentationen.

11. "Registreringsfil": elektronisk fil, der indeholder oplysninger vedrørende registreringen af en given personbil.

12. "Type", "variant" og "version": de forskellige køretøjer af et givet fabrikat, der er anmeldt af fabrikanten, jf. bilag II.B til direktiv 70/156/EØF, og som kan identificeres entydigt ved alfa numeriske tegn for type, variant og version.

13. "Køretøjer med alternativ drivkraft": et motorkøretøj af klasse M1 som defineret i bilag II.B til direktiv 70/156/EØF, der ikke falder ind under direktiv 80/1268/EØF.

14. "Typegodkendelsesdokumentation": informationspakke indeholdende informations-mappe, typegodkendelsesattest og prøvningsresultater, der rundsendes mellem de nationale typegod kendelsesmyndigheder i overensstemmelse med artikel 4, stk. 5 og 6, i direktiv 70/156/EØF.

Artikel 3

1. Med henblik på indførelse af den i artikel 1 omhandlede mekanisme indsamler medlemsstaterne de i bilag I beskrevne oplysninger for hver bil, der er omfattet af nævnte artikel, og som regi streres på deres område.

2. Medlemsstaterne kan hente de i stk. 1 omhandlede oplysninger enten fra EF-typegodkendel sesdokumentationen eller fra overensstemmelsesattesten.

3. Medlemsstaterne er ansvarlige for validering af de data, de indsamler, og for disses kvalitet. Medlemsstaterne tager hensyn til de mulige fejlkilder, som er beskrevet i bilag II, tager skridt til at minimere disse fejl og sender en vurdering af procentdelen af ukorrekte data, der er foretaget ved statistisk analyse eller på anden måde, til Kommissionen sammen med den i artikel 4, stk. 4, omhandlede rapport.

4. Medlemsstaterne tager skridt til at forbedre kvaliteten af de data, de indsamler, og underretter på Kommissionens anmodning denne derom. På grundlag af disse oplysninger kan Kommissionen med henblik på yderligere at forbedre oplysningernes kvalitet i samråd med den enkelte berørte medlemsstat foreslå denne foranstaltninger, som medlemsstaten overvejer. På dette grundlag underretter medlemsstaten Kommissionen om de yderligere skridt, den, hvis det er relevant, vil tage med henblik på at forbedre oplysningernes kvalitet.

Artikel 4

1. Hvert kalenderår fastlægger medlemsstaterne følgende efter de i bilag III beskrevne metoder såvel for den enkelte fabrikant som for alle fabrikanter under et:

(a) for hver enkelt brændstoftype:

(i) det samlede antal førstegangsregistrerede personbiler som anført i bilag III, punkt 1

(ii) de gennemsnitlige specifikke CO2-emissioner for førstegangsregistrerede personbiler som anført i bilag III, punkt 2

(b) for hver brændstoftype og hver CO2-emissionskategori som anført i bilag III, punkt 3:

(i) antallet af førstegangsregistrerede personbiler

(ii) de gennemsnitlige specifikke CO2-emissioner som anført i bilag III, punkt 3, andet af snit

(c) for hver brændstoftype og hver vægtklasse som anført i bilag III, punkt 4:

(i) antallet af førstegangsregistrerede personbiler

(ii) de gennemsnitlige specifikke CO2-emissioner som anført i bilag III, punkt 4, tredje af snit

(iii) den gennemsnitlige vægt som anført i bilag III, punkt 4, andet afsnit [10]

[10] Hvis personbilens vægt opgives som både en minimums- og en maksimumsvægt på typegodkendelsesattesten eller overensstemmelsesattesten, fremsender medlemsstaterne kun tallet vedrørende maksimumsvægten for den pågældende bil.

(d) for hver brændstoftype og hver kategori af største nettoeffekt som anført i bilag III, punkt 5:

(i) antallet af førstegangsregistrerede personbiler

(ii) de gennemsnitlige specifikke CO2-emissioner som anført i bilag III, punkt 5, tredje af snit

(iii) den gennemsnitlige største nettoeffekt som anført i bilag III, punkt 5, andet afsnit

(e) for hver brændstoftype og hver slagvolumen-kategori som anført i bilag III, punkt 6:

(i) antallet af førstegangsregistrerede personbiler

(ii) de gennemsnitlige specifikke CO2-emissioner som anført i bilag III, punkt 6, tredje af snit

(iii) det gennemsnitlige slagvolumen som anført i bilag III, punkt 6, andet afsnit.

2. Desuden skal medlemsstaterne, for så vidt angår køretøjer med alternativ drivkraft, fastslå antallet af sådanne køretøjer, der registreres på deres område.

3. Medlemsstaterne underretter Kommissionen, såfremt der sker ændring i den måde, hvorpå vægten måles for de køretøjer, der registreres på deres område.

4. Medlemsstaterne sender årligt Kommissionen de i stk. 1 og 2 omhandlede oplysninger. Disse oplysninger fremsendes første gang senest den 1. juli 2001. Herefter fremsendes overvågningsdata ene for et kalenderår senest den 1. april året efter. Dataene fremsendes efter skemaet i bilag IV.

5. Efter anmodning fra Kommissionen fremsender medlemsstaterne også det komplette datasæt, der er indsamlet i henhold til artikel 3.

Artikel 5

Medlemsstaterne udpeger en kompetent myndighed, der skal være ansvarlig for indsamling og fremsendelse af overvågningsdataene, og underretter Kommissionen herom senest seks måneder efter denne beslutnings ikrafttræden.

Artikel 6

Medlemsstaterne meddeler senest seks måneder efter denne beslutnings ikrafttræden Kommissio nen, hvorledes de agter at gennemføre dens bestemmelser.

Artikel 7

Kommissionen meddeler senest den 31. december 2002 Rådet, hvorledes den ved denne beslutning indførte overvågningsmekanisme fungerer.

Artikel 8

1. For hvert kalenderår forelægger Kommissionen Europa-Parlamentet og Rådet en rapport udarbejdet på grundlag af de overvågningsdata, den modtager fra medlemsstaterne.

2. For årene for delmålene og for de endelige mål som angiret I Kommissionens Anbefaling 1999/125/EF af 5. Februar 1999 (.......) vil rapporterne angive om reduktionerne skyldes tekniske foranstaltninger truffet af producenterne eller andre årsager så som forandringer i forbrugernes holdning.

Artikel 9

Denne beslutning er rettet til medlemsstaterne.

Udfærdiget i Bruxelles, den

På Rådets vegne

Formand

BILAG I

Data, som medlemsstaterne skal indsamle og fremsendetil brug for en CO2-overvågningsmekanisme for nye personbiler

Til brug for en fællesskabsmekanisme for overvågning af de specifikke CO2-emissioner fra nye per sonbiler skal medlemsstaterne indsamle visse oplysninger for hver ny personbil, der registreres i Fællesskabet for første gang. Kun brændstoffer og fremdriftssystemer, der er omfattet af Fællesska bets lovgivning om typegodkendelse, skal tages i betragtning.

Medlemsstaterne skal indsamle og registrere følgende data, når en ny personbil registreres for første gang i Fællesskabet:

- specifikke CO2-emissioner (g/km)

- brændstoftype (f.eks. benzin, diesel)

- fabrikant

- vægt (kg)

- største nettoeffekt (kW)

- slagvolumen (cm3).

- længde gange bredde (dus køretøjets dimensioner)

BILAG II

Dataenes kvalitet og nøjagtighed

1. Indledning

Fabrikanterne kan differentiere deres personbiltyper i varianter, som igen kan inddeles i versi oner. For en given bil er de nøjagtigste data for CO2-emissionen de tal, der anføres for den version, bilen tilhører. Til brug for overvågningsmekanismen bør medlemsstaterne derfor kun indsamle "versionsspecifikke" data.

2. Anvendelse af typegodkendelsesdokumentation som kilde til overvågningsdata

a) De oplysninger, der skal anvendes til CO2/bilovervågning (eller som skal indlæses i elektroniske databaser til senere brug for denne overvågningsmekanisme), skal hentes fra den officielle "informationspakke", som ledsager meddelelsen om typegodkendelse, der rundsendes af de nationale typegodkendelsesmyndigheder som fastsat i direktiv 70/156/EØF.

b) Den af de nationale typegodkendelsesmyndigheder rundsendte informationspakke kan indeholde data vedrørende flere forskellige versioner. Det er derfor vigtigt, at de data vedrørende en ny personbil, der er omfattet af bestemmelserne i denne beslutning, iden tificeres korrekt i informationspakken. Dataene vedrørende en bestemt version skal der for udvælges på grundlag af køretøjets type-, variant- og versionsnumre som anført i overensstemmelsesattesten. Overensstemmelsesattesten indeholder altid data vedrø rende en bestemt version af en given biltype.

3. Mulige fejlkilder

a) Uddragning af versionsspecifikke data fra typegodkendelsesdokumentation

Anvendelse af typegodkendelsesdokumentationen som kilde til overvågningsdata i hen hold til denne beslutning er behæftet med to vigtige potentielle fejlkilder. Den ene er overførsel af data fra informationsmappen (på papir) til elektronisk form med henblik på anvendelse i en database for typegodkendelsesdata. Her vil der sandsynligvis først og fremmest være tale om menneskelige fejl. En anden fejlkilde er uddragningen af data fra elektroniske databaser for typegodkendelsesdata, som skal være korrekt. Data vedrø rende den ønskede version bør i sådanne databaser identificeres ved den unikke kombi nation af type-, variant- og versionsnumre, der er anført i overensstemmelsesattesten.

b) Overførsel af data fra overensstemmelsesattest til elektronisk registreringsfil

Når data uddrages fra overensstemmelsesattesten (papir) og indlæses i en elektronisk registreringsfil i forbindelse med registrering af en ny personbil, er der fare for, at der indlæses ukorrekte data. Den mest sandsynlige fejlkilde er af menneskelig art.

c) Automatiseret overførsel af data fra fabrikanter til registreringsmyndigheder

I nogle medlemsstater anmodes fabrikanterne om at overføre dataene i overensstemmel sesattesten til registreringsmyndighederne (eller direkte til registreringsfiler) ved elek troniske midler. Herved kan der naturligvis overføres ukorrekte data, og disse systemer bør derfor valideres.

BILAG III

Metode til fastlæggelse af CO2-overvågningsdata for nye personbiler

Dette bilag beskriver, hvilke overvågningsdata der skal meddeles Kommissionen. Overvågnings dataene skal frembringes ud fra de rådata, der indsamles i forbindelse med førstegangsregistrering af nye personbiler (beskrevet i bilag I) efter de nedenfor beskrevne metoder. Bilag IV angiver, i hvilken form disse data skal meddeles Kommissionen.

Der tages på nuværende tidspunkt kun hensyn til brændstoffer og fremdriftssystemer, der er omfat tet af Fællesskabets lovgivning om typegodkendelse. Overvågningsmekanismen skal kun omfatte oplysninger om nye personbiler, som ikke tidligere er registreret i Fællesskabet. Personbiler, som tidligere er registreret i Fællesskabet eller andetsteds, er udtrykkelig udelukket fra denne beslutning.

1. Antal førstegangsregistrerede personbiler fordelt efter brændstoftype (Nf)

For hver brændstoftype (f.eks. benzin og diesel) skal medlemsstaterne fastlægge antallet af nye personbiler, som er førstegangsregistreret på deres territorium. For hver brændstoftype, f, anføres antallet af førstegangsregistrerede nye personbiler som Nf.

2. Gennemsnitlige specifikke CO2-emissioner fra førstegangsregistrerede biler af en given brændstoftype (Sf,ave)

Den gennemsnitlige specifikke CO2-emission for alle førstegangsregistrerede biler af en given brændstoftype (betegnet Sf,ave) beregnes ud fra summen af de specifikke CO2-emissioner fra hver enkelt førstegangsregistreret bil af en given brændstoftype, Sf, divideret med antallet af førstegangsregistrerede biler af samme brændstoftype, Nf:

Sf,ave = (1/Nf) . ( Sf

3. Fordelingen af nye personbiler efter CO2-emission

Antallet af førstegangsregistrerede personbiler af hver brændstoftype, som hører til hver af følgende CO2-emissionskategorier, skal registreres. CO2-emissionskategorierne er: <60, 60-80, 81-100, 101-120, 121-140, 141-160, 161-180, 181-200, 201-250, 251-300, 301-350, 351-450 og (450 g/km.

Hvis antallet af nye biler i en given CO2-emissionskategori, c, og brændstoftype, f, betegnes Nf,c, beregnes den gennemsnitlige CO2-emission fra disse køretøjer, Cf,c,ave, ud fra summen af de individuelle CO2-emissioner, Cf,c, fra hver ny bil divideret med Nf,c:

Cf,c,ave = (1/Nf,c) . ( Cf,c

4. Fordelingen af nye personbiler efter vægt

For hver af følgende vægtklasser: <650, 650-750, 751-850, 851-950, 951-1050, 1051-1150, 1151-1250, 1251-1350, 1351-1550, 1551-1750, 1751-2000, 2001-2250, 2251-2500, 2501-2800 og >2800 kg skal antallet af førstegangsregistrerede biler af en given brændstoftype, gennemsnitsvægten af disse biler og også deres gennemsnitlige specifikke CO2-emission regi streres.

Hvis antallet af nye biler i en given vægtklasse, m, og brændstoftype, f, betegnes Nf,m, bereg nes gennemsnitsvægten af disse køretøjer, Mf,m,ave, ud fra summen af den individuelle vægt, Mf,m, af hver ny bil divideret med Nf,m:

Mf,m,ave = (1/Nf,m) . ( Mf,m

Hvis Sf,m er den specifikke CO2-emission fra individuelle biler af en given vægtklasse og brændstoftype, beregnes den gennemsnitlige specifikke CO2-emission af disse køretøjer i analogi hermed ved:

Sf,m,ave = (1/Nf,m) . ( Sf,m

5. Fordeling af førstegangsregistrerede personbiler efter største nettoeffekt

For hver af følgende kategorier af største nettoeffekt: <30, 30-40, 41-50, 51-60, 61-70, 71-80, 81-90, 91-100, 101-110, 111-120, 121-130, 131-140, 141-150, 151-160, 161-170, 171-180, 181-200, 201-250, 251-300 og >300 kW skal antallet af førstegangsregistrerede personbiler af en given brændstoftype, disse køretøjers gennemsnitlige største nettoeffekt og også deres gennemsnitlige specifikke CO2-emissioner registreres.

Hvis antallet af nye biler i et givet effektinterval, p, og brændstoftype, f, betegnes Nf,p, bereg nes den gennemsnitlige største nettoeffekt af disse køretøjer, Pf,p,ave, ud fra summen af de in dividuelle værdier for største nettoeffekt, Pf,p, for hver ny bil, divideret med Nf,p:

Pf,p,ave = (1/Nf,p) . ( Pf,p

Hvis Sf,p er den specifikke CO2-emission fra individuelle biler af en given kategori af største nettoeffekt og brændstoftype beregnes den gennemsnitlige specifikke CO2-emission for disse køretøjer i analogi hermed som:

Sf,p,ave = (1/Nf,p) . ( Sf,p

6. Fordeling af førstegangsregistrerede personbiler efter slagvolumen

For hver af følgende slagvolumenkategorier: <700, 700-800, 801-900, 901-1000, 1001-1100, 1101-1200, 1201-1300, 1301-1400, 1401-1500, 1501-1600, 1601-1700, 1701-1800, 1801-1900, 1901-2000, 2001-2100, 2101-2200, 2201-2400, 2401-2600, 2601-2800, 2801-3000, 3001-3500, 3501-4500 og >4500 cm3 skal antallet af førstegangsregistrerede personbiler af en given brændstoftype, den gennemsnitlige slagvolumen for disse køretøjer og også deres gen nemsnitlige specifikke CO2-emissioner registreres.

Hvis antallet af nye biler i et givet slagvolumeninterval, c, og brændstoftype, f, betegnes Nf,c, beregnes den gennemsnitlige slagvolumen for disse køretøjer, Cf,c,ave, ud fra summen af hver ny bils slagvolumen, Cf,c, divideret med Nf,c:

Cf,c,ave = (1/Nf,c) . ( Cf,c

Hvis Sf,c, er den specifikke CO2-emission fra individuelle biler af en given slagvolumenkate gori og brændstoftype, beregnes den gennemsnitlige specifikke CO2-emission for disse køre tøjer i analogi hermed som:

Sf,c,ave = (1/Nf,c) . ( Sf,c

BILAG IV

RÅDETS FORORDNING

Skema for overvågningsdata,

RÅDETS FORORDNING

der skal meddeles Kommissionen

Nedenfor vises et skema for, hvordan medlemsstaterne bør meddele Kommissionen overvågningsda taene, beregnet efter metoden i bilag III.

1. De specifikke CO2-emissioner som gennemsnit for alle førstegangsregistrerede personbiler af en given brændstoftype

For hver brændstoftype skal medlemsstaterne angive antallet af førstegangsregistrerede person biler og den gennemsnitlige specifikke CO2-emission for disse biler. Dataene skal forelægges i tabelform som vist nedenfor, hvor CO2-emissionsværdierne angives afrundet til nærmeste hele tal.

>TABELPOSITION>

2. Gennemsnitlige specifikke CO2-emissioner pr. fabrikant og brændstoftype

Dataene vedrørende alle førstegangsregistrerede personbiler opdeles efter fabrikant og underop deles yderligere efter brændstoftype (f.eks. benzin og diesel). For hver undergruppe skal med lemsstaterne angive de gennemsnitlige specifikke CO2-emissioner og det antal personbiler, dette gennemsnit er beregnet ud fra. Oplysningerne forelægges i tabelform som vist nedenfor. CO2-emissionsværdierne angives afrundet til nærmeste hele tal.

>TABELPOSITION>

3. Fordeling af nye personbiler efter CO2-emission

For hver brændstoftype skal medlemsstaterne anføre antallet af førstegangsregistrerede person biler i hver enkelt CO2-emissionskategori, opgjort for hver enkelt fabrikant og for samtlige fa brikanter, efter nedenstående skemaer.

>TABELPOSITION>

>TABELPOSITION>

4. Fordeling af nye personbiler efter vægt, motoreffekt og slagvolumen

Bilernes vægt, motoreffekt og slagvolumen er blevet opdelt i klasser, og der skal forelægges samlede data for hver klasse. Dataene opgjort for hver enkelt fabrikant og for samtlige fabrikanter skal vedrøre gennemsnitlig vægt, motoreffekt og slagvolumen samt gennemsnitlig specifik CO2-emission for personbilerne i den pågældende klasse. Værdierne for vægt, motoreffekt og slagvo lumen og specifik CO2-emission angives afrundet til nærmeste hele tal.

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>